Document ID: /roh_data/filtered/Bilingualer_Corpus_interleaved-it-rm.jsonl.gz/10

This is a text translated from Italian to Rumantsch Grischun.
La Commissione preparatoria approva all'unanimità la legge sugli appalti pubblici

In data 22 dicembre 1997 una Commissione preparatoria del Gran Consiglio presieduta dall'on. Suenderhauf ha ampiamente discusso, alla presenza del Consigliere di Stato Luzi Bärtsch, capo del Dipartimento costruzioni, trasporti e foreste, il progetto per una legge cantonale sugli appalti pubblici. La Commissione ha deciso all'unanimità l'entrata in materia sulla proposta, che secondo il piano avrebbe dovuto costituire uno degli oggetti della sessione di gennaio 1998. Essa ha giudicato il progetto di legge, resosi necessario soprattutto a seguito delle direttive cogenti della legge federale sul mercato interno, una proposta valida e tempestiva, capace di disciplinare gli appalti a livello cantonale e comunale. Secondo l'opinione della Commissione preparatoria si deve prestare particolare attenzione all'esecuzione, onde evitare che il formalismo prenda il sopravvento. La Commissione è consapevole che questo obiettivo richiede grandi sforzi ai committenti, come pure alle istanze d'impugnazione.

Con la nuova legge sugli appalti pubblici viene garantita la richiesta liberalizzazione e l'accesso indiscriminato al mercato per commesse pubbliche inferiori ai valori limiti del GATT. Sia la Commissione sia il Governo sono convinti che la prevista regolamentazione costituisca una soluzione ragionevole e praticabile per i comuni. Questi avranno la possibilità di fare integralmente appello alla legge, senza dover emanare proprie disposizioni in materia di appalti, le quali dovrebbero in ogni caso corrispondere ai requisiti della legge sul mercato interno.

Sono stati animatamente discussi anche i diversi valori soglia inerenti all'aggiudicazione per incarico diretto, la procedura a invito e il concorso pubblico e selettivo. La Commissione è giunta unanime alla conclusione che i valori di commessa proposti dal Governo possono essere accettati quale soluzione equilibrata. Per poter affrontare il problema in ambito extracantonale, dove talvolta possono vigere valori soglia superiori sfavorendo così gli offerenti grigioni, la Commissione ha espressamente previsto una nuova disposizione per cui il Governo può all'occorrenza adeguare i valori di commessa, in modo da garantire la parità intercantonale.

Una voce unanime si è quindi levata anche a favore delle prescrizioni sulla tutela del lavoro e sulle condizioni lavorative. La prassi finora in uso in un ambito importante sia per il lavoratore sia per il datore di lavoro viene pertanto accolta nel nuovo diritto e in parte persino potenziata. La Commissione preparatoria ha infine ritenuto oggettivamente corretto che il Governo, analogamente alle direttive GATT, sia dichiarato competente per l'emanazione delle necessarie disposizioni di attuazione.

In questo senso la Commissione ha deciso di raccomandare al Gran Consiglio l'entrata in materia sulla proposta e d'invitarlo a voler prendere atto del disbrigo di diversi postulati pendenti.

Data: 13.01.1998

Fonte: it Cancelleria di Stato dei Grigioni

La cumissiun predeliberanta deliberescha unanimamain la lescha da submissiun

Ils 22 da december 1997 ha ina cumissiun predeliberanta dal cussegl grond tractà a fund sut il presidi da deputà Christoph Suenderhauf ed en preschientscha da cusseglier guvernativ Luzi Bärtsch, schef dal departament da construcziun, traffic e selvicultura il sboz per ina nova lescha chantunala da submissiun. La cumissiun ha decidì unanimamain da tractar il project ch'è planisà per la sessiun dal schaner 1998. Ella considerescha il sboz da la lescha, ch'è daventada necessaria oravant tut sin fundament da las directivas stringentas da la lescha federala davart il martgà intern, per in bun e modern project per reglar ils fatgs da submissiun sin il sectur chantunal e communal. Tenor l'avis da la cumissiun predeliberanta sto l'execuziun dentant vegnir observada tut spezialmain per betg derasar il furmalissem. En quest connex è la cumissiun dentant conscienta che quest postulat tschenta grondas pretaisas als posts che surdattan incaricas dentant er a las instanzas da meds legals.

Cun la nova lescha da submissiun vegni tegnì quint da la liberalisaziun pretaisa e da l'access al martgà liber da discriminaziuns per incaricas publicas sut las limitas minimalas da la GATT. La cumissiun è sco la regenza persvasa dal fatg che questa regulaziun è per las vischnancas ina regulaziun raschunaivla e pratitgabla. Uschia vegni pussibilità a las vischnancas da surpigliar integralmain questa lescha senza stuair relaschar atgnas disposiziuns da submissiun che stuessan correspunder en mintga cas a las pretaisas da la lescha davart il martgà intern.

A moda animada èn er vegnidas discussiunadas las differentas limitas minimalas per la surdada a maun liber, la procedura d'invit e la procedura averta u selectiva. La cumissiun è vegnida unanimamain a la conclusiun che las valurs da las incaricas proponidas da la regenza pon vegnir acceptadas sco soluziun equilibrada. Per pudair tegnair quint da la problematica en relaziun cun ils auters chantuns, nua che valan per part autras limitas minimalas ed offeriders grischuns pudessan esser en dischavantatg, ha la cumissiun previs expressivamain ina nova disposiziun, tenor la quala la regenza po adattar tenor basegn las valurs da las incaricas per garantir l'egualisaziun interchantunala.

Unanimamain èn la finala er vegnidas beneventadas las prescripziuns davart la protecziun dals lavurers e las cundiziuns da lavur. Qua tras vegn la pratica cumprovada fin uss ch'è ton per ils lavurers sco er per ils patruns da gronda muntada surpigliada en il dretg nov e per part schizunt accentuada. La finala considerescha la cumissiun predeliberanta materialmain per en urden che la regenza - analogamain a las prescripziuns da la GATT - vegn declerada cumpetenta per relaschar las disposiziuns executivas necessarias.

En quest senn ha la cumissiun concludì da recumandar al cussegl grond d'entrar en il project sco er da vulair prender enconuschientscha da la liquidaziun da differents postulats pendents.

Data: 13.01.1998

Funtauna: rg Chanzlia chantunala dal Grischun